In nomine Dei omnipotentis. Sciant presentes et futuri, quod uxor Bertranni de Burzei, de peccatis suis a Domino veniam promereri desiderans, pro animæ suæ suorumque amicorum omnium dedit Deo et apostolis ejus Petro et Paulo, et senioribus Cluniacensis monasterii, loco helemosinæ, de allodo suo quantum ad presens potuit, unum videlicet mansum cum omnibus appenditiis in villa quæ appellatur Noillei. Donationis hujus testes et collaudatores sunt Jocerannus cognomento Etnebrunus et Girbertus de Burcei.